
****

**Seirearuanne**

**Raamlepingu Lisa 9**

|  |  |
| --- | --- |
| **1. Hanke nimetus** | Tugiteenused perepõhise asendushoolduse pakkujatele |
| **2. Lepingu number** |  |
| **3. Teenuse osutaja nimi** | MTÜ Oma Pere ja SOS Lasteküla Eesti Ühing |
| **4. Aruandeperiood** | 01.01.2023-31.12.2023 |

|  |  |
| --- | --- |
| **5. Ülevaade teenuste elluviimisest** (viimases aruandes kumulatiivselt) | |
| Tegevused, elluviimise periood, lühiülevaade ja hinnang tegevuste elluviimise kohta | |
| **Teenuse 1 nimetus** | **Individuaalne psühholoogiline nõustamine** |
| Tegevuse ülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. | Psühholoogilise nõustamise teenus pakkumine jätkus stabiilselt sarnaselt eelmistele aastatele. Nõustamist pakkusime Harjumaal sh Tallinnas, Tartus ja ka Ida-Virumaal. Põhja-Eestis huvi venekeelse nõustamise vastu on jätkuvalt kesine, kuigi meil on olemas võimalus liita meeskonda vene keelt kõnelevaid spetsialiste. Huvi vähesus võib olla seotud sellega, et inimeste vajadused on kaetud teiste teenusepakkujate poolt.  Vajadusel ja koostöös SKA-ga pikendasime osade perede jaoks nõustamistundide arvu poole võrra ehk 6 korrale (1 kohtumine 1,5 tundi).  Valdavalt olid nõustamise teemad seotud lapse kasvamise ja arenguga ning vanema toimetuleku ja võimestamisega.  Psühholoogid eelistavad valdavalt Word failina aruandlust ja koondtabeli täitmiseks on vaja Exceli aruandlust, sest andmed ei klapi üle tõstmiseks, see tekitab lisatööd nii psühholoogidele kui projektijuhile, loodetavasti uuel perioodil aruandlussüsteem ühtlustub. |
| **Teenuse 2 nimetus** | **Grupinõustamine** |
| Tegevuse ülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. | Grupinõustamisi pakkusime Tallinnas, Tartus ja ka Narvas ning veebigruppe, kus said osaleda huvilised üle Eesti. Aasta esimeses pooles tasustati 10 grupi eest kvartalis, seega pidime igas kuus jälgima, et gruppide arv ei ületaks tasustatavat mahtu, samas soov ja huvi oli pakkuda rohkem. Soovisime jätkata grupinõustamisi nii Põhja kui Lõuna piirkonnas ning lisada Ida-Viru. Õnneks alates teisest poolaastast tingimused muutused ja oli lubatud korraldada rohkem gruppe, seetõttu saime gruppide valikut ja piirkondi laiendada.  Grupinõustamiste teavitus toimus ennekõike läbi Oma Pere kodulehe, Facebooki ja infokirja. Lisaks edastavad registrites olevatele peredele infot kalendrikuu gruppide kohta Sotsiaalkindlustusameti (edaspidi SKA) koordinaatorid. Samuti jagati meie poolt loodud ürituste infot Facebookis nii SKA ametnike kui võrgustikutöötajate ja koostööpartnerite poolt.  Kuivõrd teenusepakkujaid üle Eesti on palju ja toimuvaid gruppe samuti, võib peredel olla jätkuvalt keerukas orienteeruda selles, millisest grupist või mis piirkonnas osa võtta. Samuti on pered andnud tagasisidet, et nimekiri on pikk ja liigendamata, seetõttu võtab valik silme eest kirjuks. Hankepartneritena oleme püüdnud läheneda individuaalselt ja suunanud gruppi inimesi, vastavalt teemadele. Samuti oleme gruppe koostanud vastavalt sellele, milliste teemade järgi pered on huvi üles näidanud. Samas kõik eelnev siiski ei garanteeri seda, et grupid täituksid. Inimesed registreerivad end, aga väga tihti ei tule kohale. See teeb planeerimise väga keerukaks ja ajamahukaks, sest lähtuma peab inimeste arvust grupis ning iga pere tuleb praktiliselt üle helistada ja saada kinnitus, et ta ikkagi osaleb. |
| **Teenuse 3 nimetus** | **Mentorteenus** |
| Tegevuse ülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. | Mentorteenuse roll seoses peretoe teenuse mahu lõppemisega on tekitanud olukorra, kus pere vajab jätkuvat tuge ja mingil määral saab seda pakkuda mentorteenusega. Probleemiks on mentorteenuse vähene maht, mis on 4 kohtumist kvartali kohta, pere võib vajada rohkem tuge, kui kord kuus, mentor ei saa perele öelda, et selle kuu maht on täis ja ärge rohkem helistage, kui pere teda vajab. Jäi vastuseta olukord, kas mentorteenuse mahtu on võimalik erandkorras ja SKA nõusolekul suurendada sarnaselt nagu psühholoogilise nõustamise teenust. |
| **Teenuse 4 nimetus** | **Peretoe teenus** |
| Tegevuse ülevaade ja hinnang tegevuse elluviimisele, sh parimad praktikad, esinenud probleemid ja ettevõetud abinõud. | Peretoe teenus on selle hanke raames olnud keerulise algusega, sest juurde tuli kõikide teenuste puhul teenusesaaja allkirjakohustus. Peretoetajad tundsid, et neid ei usaldata ja pered on häiritud, et nad peavad kinnitama igas kuus info, et peretoetaja pakkus tuge. Samuti on selgunud peretoeteenuse vajaduse puhul, et ühe teise ühingu alt on maht näiteks juba 2021 peaaegu täielikult ära kasutatud ja see jätab perele vaid mõne kuu peretoe tuge, samas kui peres on väga suur kriis, KOV-i valmisolek ise tasuda teenuste eest ei ole kõrge. Tulevikus võiks olla erandkorras peretoe pikendamise või jätkumise võimalus tagatud, selleks võiks luua nt komisjoni, kuhu kuulub nii KOV kui SKA, et kaaluda teenuse vajalikkuse põhjendatust.  KOV-de võimalused peresid toetada on madal ja tihti valitakse peretugi kasuperedele (eelkõige eestkostjatele) põhjusel, et muud tasuta teenused on ära kasutatud eelnevate aastate jooksul nt peretöötaja, peretugevdusprogramm jne.  Peretoe lepingud lõppevad põhimõtteliselt järgmistel põhjustel:   1. Aasta peretoe teenuse pakkumiseks saab täis 2. Pere loobus lapsest, leping, eestkoste lõpetati 3. Pere ei soovi nii tugevat seotust ja eelistab mentorlust, mis on puhtalt vajaduspõhine.   Erandina oli juhtub, kus peretoeteenus lõpetati seoses sellega, et pere ei soovinud anda allkirja aruandele ega vastanud kontaktivõtmisele. Pere käitumise info edastati nii KOV-le kui SKA-le.  On tunda peretoetajate väsimust ja pinget seoses sellega, et SKA poolne järelevalve on väga karm. Iga kuupäev, ka inimlik eksitus nt vale kuu või aasta lisamine, vajab parandamist ning uuesti allkirjastamist pere ja peretoetaja poolt. Samuti on kohati tunne, et aruandlus huvitub rohkem numbritest kui töö päris sisust. Enamus peretoetajad teevad oma tööd põhitöökoha kõrvalt, sooviga panustada valdkonda. Palju peretoetajaid jääb ka lepingu lõpetanud peredega suhtlema ja see vääriks tunnustamist. |

|  |  |  |  |
| --- | --- | --- | --- |
|  | Nimi | e-post | Kuupäev |
| Aruande koostaja | Liis Saarna | liis@omapere.ee | 02.01.2024 |

**Kinnitus esitatud andmete õigsuse kohta**

|  |  |  |  |
| --- | --- | --- | --- |
|  | Nimi | Allkiri | Kuupäev |
| Allkirjaõiguslik isik | Liis Saarna | */allkirjastatud digitaalselt/* | 02.01.2024 |